b"\n_START_ARTICLE_\nLucien Wercollier\n_START_SECTION_\nBiografia\n_START_PARAGRAPH_\nEl seu pare Jean-Baptiste Wercollier, va ser un escultor i professor d'educaci\xc3\xb3 art\xc3\xadstica. El seu oncle, Jean-Pierre Koenig, va ser un arquitecte molt conegut a Luxemburg, per tant, Lucien Wercollier va cr\xc3\xa9ixer en un ambient familiar on sovint es parlava d'art i arquitectura. De 1924 a 1927 va estudiar en l'Escola d'oficis art\xc3\xadstics de l'Estat de Luxemburg -a partir de 1979 l'Escola Secund\xc3\xa0ria T\xc3\xa8cnica d'Arts i Oficis- on va aprendre a la classe del seu pare la talla de fusta i de pedra. _NEWLINE_Va assistir a l'Acad\xc3\xa8mia Reial de Belles Arts de Brussel\xc2\xb7les (1927 a 1931) i l'\xc3\x89cole Nationale Sup\xc3\xa9rieure des Beaux-Arts a Par\xc3\xads (1931 a 1933). A Par\xc3\xads, va assistir a cursos de l'escultor Henri Bouchard, on es va fer amistat amb l'escultor Claude Bouscau, amb qui va tenir l'oportunitat de treballar amb ell el 1950. Va assistir a l'Acad\xc3\xa9mie Colarossi, mentre que l'aprenentatge de dibuix ho va fer en classes nocturnes en una escola de Montparnasse. Tamb\xc3\xa9 a Par\xc3\xads, va con\xc3\xa8ixer l'escultor Auguste Tr\xc3\xa9mont, el seu compatriota, amb qui va treballar breument el 1937.\n_START_SECTION_\nAnys de guerra ( 1940-1945)\n_START_PARAGRAPH_\nDurant l'ocupaci\xc3\xb3 alemanya de Luxemburg a la Segona Guerra Mundial, Wercollier es va negar a afiliar-se a la Reichskulturkammer, l'organitzaci\xc3\xb3 nazi que apuntava cap a la direcci\xc3\xb3 pol\xc3\xadtica i ideol\xc3\xb2gica en l'activitat art\xc3\xadstica amb l'\xc2\xabesperit ari\xc2\xbb. Aquesta negativa li va fer perdre el dret de presentar les seves obres en p\xc3\xbablic. Quan ell va participar en la vaga general de l'1 de setembre de 1942 contra el reclutament for\xc3\xa7at de luxemburguesos a l'ex\xc3\xa8rcit alemany, va ser detingut i empresonat per primera vegada a l'abadia de Neum\xc3\xbcnster al barri Grund de la ciutat de Luxemburg (del 4 al 19 de setembre) i transferit als camps de concentraci\xc3\xb3 d'Hinzert, aleshores Lublin. El 1943 es va unir amb la seva esposa i els seus dos fills petits al camp de deportaci\xc3\xb3 de Sil\xc3\xa8sia. Al juny de 1945, despr\xc3\xa9s de l'alliberament, Wervollier va tornar junt amb la seva fam\xc3\xadlia a Luxemburg, on va fer de professor en l'Escola d'Oficis Artesans fins a l'any 1965. Va ser un dels membres fundadors d'Iconomaques, un grup d'artistes de Luxemburg desitjosos de promoure l'art abstracte.\n_START_SECTION_\nObra\n_START_PARAGRAPH_\nLes seves obres m\xc3\xa9s conegudes s\xc3\xb3n El presoner pol\xc3\xadtic, una c\xc3\xb2pia de la qual es mostra a l'exposici\xc3\xb3 dedicada a Lucien Wercollier del Centre Cultural de l'abadia de Neum\xc3\xbcnster -Grund, als locals de l'antiga pres\xc3\xb3 on l'artista va ser empresonat al setembre de 1942- i una de bronze monumental est\xc3\xa0 situada en el cementiri de l'antic camp de concentraci\xc3\xb3 d'Hinzert. Tamb\xc3\xa9 ha exposat el seu treball al Museu Nacional de la Resist\xc3\xa8ncia._NEWLINE_Altres escultures monumentals de bronze o marbre, es van construir per a les places i parcs p\xc3\xbablics a Luxemburg. Interpenetraci\xc3\xb3 de bronze es troba davant del Palau d'Europa a Estrasburg. Aquesta escultura va ser tamb\xc3\xa9 representada al segell de 8 francs de Luxemburg el 1974. _NEWLINE_Una altra obra destacable \xc3\xa9s la seva escultura Altius - un homenatge a l'esport del salt amb perxa - exposada al jard\xc3\xad d'escultures ol\xc3\xadmpiques al Museu Ol\xc3\xadmpic de Lausana, a Su\xc3\xafssa. _NEWLINE_Una altra escultura coneguda \xc3\xa9s el monument de marbre Wave, est\xc3\xa0 situada a l'Hospital Neuro Psiqui\xc3\xa0tric d'Ettelbruck a Luxemburg. _NEWLINE_Quan les nacions del m\xc3\xb3n sencer han ofert obres d'art per a l'exposici\xc3\xb3 al Centre John F. Kennedy per a les Arts Esc\xc3\xa8niques a Washington DC, el govern de Luxemburg va donar en Escultura en marbre rosa de Wercollier per honrar a John F. Kennedy."